হাৰমাইনি ৰণৰ সৈতে গ্ৰীফিন্দৰ শ্ৰেণীপ্ৰমুখ নিৰ্বাচিত হয় আৰু লুনা লাভগুডৰ সৈতে তেওঁৰ বন্ধুত্ব গঢ় লৈ উঠে। পিছে হাৰমাইনিয়ে লুনাৰ দেউতাকৰদ্বাৰা প্ৰকাশিত দ্য কুইব্লাৰ () আলোচনীৰ উপহাস কৰাত ["দ্য কুইব্লাৰখন অৰ্থহীন, সেয়া সকলোৱে জানে"] তেওঁলোকৰ বন্ধুত্বৰ এক কঠিন আৰম্ভণি হয়। ডেইলী প্ৰ'ফেট () নামৰ কাকতখনে হেৰীয়ে ভলডেম'ৰ্টৰ প্ৰত্যাৱৰ্ত্তনক লৈ মিছা কাহিনীৰ সৃষ্টি কৰা বুলি প্ৰকাশ কৰা বাতৰিত বিশ্বাস কৰাৰ বাবে গ্ৰীফিন্দৰ সহপাঠী লেভেণ্ডাৰ ব্ৰাউনকো () সমালোচনা কৰে। ৰণ আৰু হাৰমাইনিয়ে দুয়োৰে মাজত গঢ় লৈ উঠা প্ৰেমজনিত ভাৱনাৰ বাবে সৰু সৰু কথাতেই তৰ্ক কৰিবলৈ লয়, কিন্তু একে সময়তে হেৰীৰ প্ৰতি আনুগত্য অক্ষুণ্ণ ৰাখে। পিছত, লুনাৰ সহযোগত হাৰমাইনিয়ে ৰীতা স্কিটাৰক চতুৰালিৰে ভয় দেখুৱাই কুইব্লাৰৰ বাবে হেৰীৰ এটা সাক্ষাৎকাৰ ল'বলৈ সন্মত কৰে। ইয়াৰ জৰিয়তে ভলডেম'ৰ্টৰ প্ৰত্যাৱৰ্ত্তনৰ প্ৰকৃত ঘটনা ততালিকে সৰ্বত্ৰ বিয়পি পৰে আৰু হগৱাৰ্টছত কুইব্লাৰ নিষিদ্ধ কৰা কাৰ্যই ফল নধৰে। যাদু মন্ত্ৰালয় মন্ত্ৰণা অনুসৰি যেতিয়া বিদ্যাৰ্থীসকলক প্ৰায়োগিক অনুশীলন অবিহনেই এখন পাঠ্যপুথিৰ পৰা কেৱলমাত্ৰ প্ৰতিৰক্ষামূলক যাদুৰ মূল নীতিসমূহৰ শিক্ষা দিবলৈ থিৰাং কৰা হয় তেতিয়াই হাৰমায়নিয়ে হেৰীৰ হতুৱাই বিদ্যাৰ্থীৰ এটা সৰু গোটক প্ৰতিৰক্ষাত্মক যাদুৰ পাঠ দিয়াৰ ধাৰণা পোষণ কৰে আৰু ইয়াতেই কাহিনীয়ে নতুন গতি লাভ কৰে। তেওঁ বিপুল সঁহাৰিও লাভ কৰে আৰু সেই গোটটোৱে 'ডাম্বলডোৰৰ বাহিনী' গঠন কৰে। হাৰমাইনিয়ে মন্ত্ৰালয়ৰ ৰহস্য বিভাগত হোৱা যুদ্ধতো ভাগ লয় আৰু এন্টনিয়' ডল'হভৰ যাদুৰ দ্বাৰা গুৰতৰভাৱে আহত হয়।

ভূমিকা
হেৰী পটাৰ এণ্ড দ্য অ'ৰ্ডাৰ অৱ ফিনিক্স
হেৰী পটাৰ এণ্ড দ্য প্ৰিজনাৰ অৱ আজকাবান
হেৰী পটাৰ এণ্ড দ্য ফিল'ছফাৰ্চ ষ্ট'ন